شه‌فه‌ق نيوز/ جزب كۆمارى ك دۆناڵد تره‌مپ سه‌رۆك ئه‌مريكا ها له‌تى، مقه‌يه‌تى له‌ زوورم ده‌نگه‌يل كرد له‌ ئه‌نجومه‌ن پيره‌يل ئه‌مريكى و ديموكارتيه‌يليش مقه‌يه‌تى له‌ زوورم ده‌نگه‌يل كردن له‌ ئه‌نجومه‌ن نوێنه‌ره‌يل، ئه‌ويش دوياى هه‌ڵوژاردنه‌يل تازه‌وه‌كردن نيمه‌يى ئه‌را هه‌رده‌گ غورفه‌ێ كۆنگرس.
تووڕ "ئێن.بى.سى" ئه‌مريكى وت: ديموكراتيه‌يل له‌ ئه‌نجومه‌ن نوێنه‌ريل ئه‌مريكى ده‌سڵات خستنه‌سه‌ بان كۆماريه‌يل دوياى ئه‌وه‌گ ك زياتر له‌ 218 كورسى وه‌ده‌س هاوردنه‌.
تووڕه‌گه‌ هه‌ميش وت: كۆماريه‌يل 50 كورسى له‌ ئه‌نجومه‌ن پيره‌يل وه‌ده‌س هاوردنه‌ له‌ وه‌رانوه‌ر 39 كورسى ئه‌را ديموكراتيه‌يل و باس له‌وه‌يش كرد ك هيمان 11 كورسى تر يه‌كلاوه‌ نه‌كرياگه‌.
